Pjegava hijena
<s>Pjegava hijena (Crocuta crocuta) najveći je i napoznatiji član porodice Hyaenidae.</s><s>Grabežljivica je srednje veličine koja živi u Africi.</s>

<s>Karakteristike</s>

<s>Pjegave hijene posebne su po izgledu, kao i po ponašanju.</s><s>Tako je primjerice u prirodi teško vidjeti razliku između mužjaka i ženke.</s><s>Kod ovih životinja ženke su veće od mužjaka i dominiraju u skupini.</s><s>Mužjaci teže 56-63 kg, a visoki su 79-86 cm, dok ženke teže 67-75 kg, a visoke su 84-89 cm.</s><s>Na prvi pogled izgledaju vrlo neugledno, ne predstavljajući veliku prijetnju lavovima i drugim velikim mačkama.</s><s>Imaju veliku glavu sa zaobljenim ušima.</s><s>Naoružane su vrlo oštrim zubima i pandžama.</s><s>Krzno im je kod rođenja crno, dok s godinama postane sivo i pjegavo.</s><s>Nije poznato zašto su ženke evoulirale u dominantan spol, ali smatra se da je svrha toga obrana mladunaca.</s><s>Naime, hijene su kanibali i mužjaci jedu mlade kad imaju priliku.</s><s>U tome ih spriječava samo strah od ženki.</s>

<s>Način života</s>

<s>Hijene su organizirane u teritorijalne skupine, odnosno klanove srodnih jedinki koje brane svoj teritorij od drugih životinja.</s><s>Centar zbivanja zajednička je jazbina u kojoj se odgajaju mladi.</s><s>To sklonište najčešće se nalazi pod zemljom na nekom uzvišenom mjestu.</s><s>Hijene označavaju svoj teritorij izmetom te smrdljivom izlučevinom koju proizvode analne žlijezde.</s><s>One su također društvene životinje koje komuniciraju raznim zvukovima i gestama.</s><s>Znanstvenici su utvrdili da svako glasanje ima svoje značenje, pa je tako hijenino "smijanje" zapravo poziv u pomoć jedinke koja je napadnuta.</s><s>Također, uplašena hijena podvija rep i stavlja ga na trbuh te tako pokazuje poštovanje snažnijem protivniku.</s>

<s>Prehrana</s>

<s>Hijene su vrsni lovci i strvinari, a jedu gotovo sve.</s><s>Kad love, biraju slabiji plijen, primjerice neku ranjenu životinju.</s><s>Zanimljivo je da hijene jedu sve osim dlaka i rogova.</s><s>Hijene su životinje s najjačom čeljusti s obzirom na veličinu tijela.</s><s>Zahvaljujući izvanrednom probavnom sustavu dobivaju hranjive sastojke i iz dijelova tijela poput kostiju, koje druge životinje ostavljaju.</s><s>Love noću.</s><s>Iako jedu puno suhog mesa i kostiju, potrebno im je vrlo malo vode za preživljavanje.</s>

<s>Razmnožavanje</s>

<s>Godišnje ženka okoti od 1 do 4 mladunca.</s><s>Oni kod rođenja teže od 1-1.6 kg.</s><s>Za razliku od ostalih, pjegave hijene kote mladunce s otvorenim slijepim očima.</s><s>S oko 5 mjeseci mladunci počinju jesti meso, no ne mogu loviti do 18 mjeseci života.</s><s>Dok odrasli love, mladunci ostaju u skrovištu pod budnim okom ženke.</s><s>Od prvih minuta života počinje borba za opstanak.</s><s>Međusobno se bore pripadnici istog spola.</s><s>U tim borbama prednost ima prvorođeni mladunac.</s><s>Pobjednik ima pravo prvi dojiti i on brani ostalima da piju mlijeko sve dok ne uginu.</s><s>Na ovaj način u prvim mjesecima života umire 25% hijena.</s>

<s>Borbe za lovinu</s>

<s>Kada je u pitanju borba za lovinu, hijene su veoma agresivne.</s><s>Lav je njen najčešći suparnik.</s><s>Međusobno si kradu lovinu.</s><s>Hijene često ukradu strvinu mladim i neiskusnim lavovima, no protiv odraslih nemaju prevelike šanse.</s><s>Hijene često pokušavaju oteti lovinu divljim psima, no oni se obično uspijevaju obraniti jer imaju razvijeniji sustav napadanja u čoporu.</s><s>Više pasa se okomljuje na jednu hijenu pa ih ubijaju, jednu po jednu.</s><s>Isto tako, znaju oteti lovinu gepardu i leopardu koji ne žive u čoporima pa im je lako oduzeti plijen.</s>

<s>Izvori</s>

<s>Zvijeri</s>

